
Rakamaz Város Önkormányzatának

35/2009. (XII.01.) KT.

r e n d e l e t e

Az önkormányzati tulajdonú víziközmű által szolgáltatott ivóvíz,

valamint szennyvízelvezetés, szennyvíztisztítás- és kezelés

díjairól szóló 7/1994. (V.26.) rendelet módosításáról

1. § Az önkormányzati tulajdonú víziközmű által szolgáltatott ivóvíz, valamint szennyvízelvezetés, szennyvíztisztítás- és kezelés díjairól szóló, többször módosított 7/1994. (V.26.) rendelet (továbbiakban: rendelet) preambuluma helyébe a következő szöveg lép:

„Rakamaz Város Önkormányzata az árak megállapításáról szóló, többször módosított 1990. évi LXXXVII. törvény 7. § (1) bekezdésében foglalt felhatalmazás alapján az önkormányzati tulajdonú víziközmű (Rakamazi Víz- és Csatornamű Nonprofit Kft. /4465 Rakamaz, Kossuth út 3./ és GW-BORSODVÍZ Közüzemi Szolgáltató Kft. /3527 Miskolc, Tömösi út 2./) által szolgáltatott ivóvíz, valamint a szennyvízelvezetés, szennyvíztisztítás- és kezelés díját az alábbiak szerint állapítja meg és teszi közzé.”  

2. § A rendelet 2. §-ának (1)-(5) bekezdése helyébe a következő rendelkezés lép:

„2. § (1) A település központi belterületén az

              ivóvíz díja





        228.- Ft/m3.

         (2) A Tisza-parti üdülőterületen a víz-

              használók által fizetendő ivóvízdíj

              mértéke 





        545.- Ft/m3.

         (3) A település központi belterületén a

               szennyvízelvezetés díja



        166.- Ft/m3.

         (4) A település központi belterületén

a.) a tengelyen szállított folyékony

hulladékkezelési közszolgáltatás díja         1.344.- Ft/m3;

               b.) annak az ingatlantulajdonosnak,

       akinek ingatlana előtt a szennyvíz-

       csatorna-hálózat nincs kiépítve,

       a tengelyen szállított folyékony

       hulladékkezelési közszolgáltatás díja
        166.- Ft/m3.

         (5) A Tisza-parti üdülőterületen a tengelyen

               szállított folyékony hulladékkezelési

               közszolgáltatás díja 



       1.344.- Ft/m3.”

3. §  (1) Ez a rendelet 2010. január 1. napján lép hatályba. 

        (2) Abban az esetben, ha a hatályba lépés és a fogyasztás leolvasása nem esik egybe, a számlázás alapjául szolgáló mennyiséget időarányosan kell megosztani a díjváltozás előtti és utáni időszakra. 

Farkas Ernő                                        Tóth Andrea jegyző  

                  polgármester 



             távollétében








    Kovácsné Pallai Valéria









     aljegyző 

I N D O K O L Á S

A törvényi előírások szerint a Rakamazi Víz- és Csatornamű KHT. jogutódja a Rakamazi Víz- és Csatornamű Nonprofit Kft., a BORSODVÍZ RT. jogutódja a GW-BORSODVÍZ Közüzemi Szolgáltató Kft. lett, ezért szükséges e rendelet preambulumának módosítása.

A település központi belterületén a Rakamazi Víz- és Csatornamű Nonprofit Kft. biztosítja az ivóvizet, kezeli a szennyvizet, begyűjti és fogadja a települési folyékony hulladékot.

A szolgáltató taggyűlése legutóbbi ármegállapításához képest 6 %-os emeléssel árajánlatot tett a szolgáltatások díjaira, melyek megállapítása az árak megállapításáról szóló 1990. évi LXXXVII. törvény alapján az önkormányzat hatáskörébe tartozik. A csatornadíjak 13.- Ft/m3 vízterhelési díjat tartalmaznak.  

A díjak emelésénél a szolgáltató figyelembe vette azt az alapvető gazdasági szempontot, hogy a díj fedezze a felmerülő ráfordításokat, ösztönző legyen a csatorna-hálózatra történő rákötések növelése érdekében, valamint ne jelentsen túlzott terhet a lakosság számára. 

